EkBass/fiwiki-20250220-pages-articles huggingface dataset:
Nevirapiini

Nevirapiini (C15H14N4O) on dipyridodiatsepiinijohdannaisiin kuuluva orgaaninen yhdiste. Yhdistettä käytetään lääketieteessä HIV-infektioiden hoitamiseen. Nevirapiini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Nevirapiini on huoneenlämpötilassa kiteistä ainetta, joka liukenee niukasti veteen. Happoliuoksiin se liukenee hyvin. Nevirapiini kuuluu ei-nukleosidisiin käänteiskopioijaentsyymin inhibiittoreihin. Käänteiskopioijaentsyymin toiminnan estyessä virus ei kykene tuottamaan DNA:taan eikä lisääntymään. Nevirapiinia käytetään yhdistelmänä lamivudiinin ja atsidotymidiinin tai stavudiinin kanssa. Nevirapiini tuli Yhdysvalloissa markkinoille vuonna 1996 ja oli ensimmäinen ei-nukleosidinen käänteiskopioijaentsyymin inhibiittori. Nevirapiinia käytetään erityisesti kehittyvissä maissa.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016.Pierre R. Bonneau & Bruno Simoneau: HIV and AIDS Therapeutics, Ullmann's Encyclopedia of Industrial Chemistry, John Wiley & Sons, New York, 2007. ==Haittavaikutukset== Tyypillisimmät nevirapiinin haittavaikutukset ovat yliherkkyysoireet kuten ihottuma ja maksan entsyymiarvojen nousu. Se voi myös aiheuttaa hepatiitin, joka voi olla jopa hengenvaarallinen. Muita mahdollisia haittavaikutuksia ovat kuumeilu ja lihaskivut. ==Valmistus== Nevirapiinin synteesin lähtöaineet ovat 2‐kloori‐3‐amino‐4‐metyylipyridiini ja o-kloorinikotinoyylikloridi, jotka kondensoituvat muodostaen amidin. Seuraavaksi tapahtuu reaktio syklopropyyliamiinin kanssa ja eräs klooriatomeista korvautuu syklopropyyliaminoryhmällä. Viimeinen vaihe on reaktio natriumhydridin kanssa, jolloin muodostuu nevirapiinin rengasrakenne.B. Frank Gupton & Karl Grozinger: Pharmaceuticals, Large‐Scale Synthesis, Kirk-Othmer Encyclopedia of Chemical Technology, John Wiley & Sons, New York, 2005. : ==Lähteet== Luokka:Viruslääkkeet Luokka:WHO:n tärkeimmät lääkkeet
Israelin naisten jalkapallomaajoukkue

Israelin naisten jalkapallomaajoukkue on Israelin naisten edustusjoukkue jalkapallossa. Se toimii Israelin jalkapalloliiton alaisuudessa. Se ei ole koskaan edennyt maailman- tai Euroopan-mestaruuskilpailuihin. Maaliskuussa 2019 sen sijoitus maailmanrankingissa oli 63. Sen historian paras rankingsijoitus on 55. == Lähteet == Luokka:Naisten jalkapallomaajoukkueet Luokka:Israelin jalkapallo
4-tiapentanaali

4-tiapentanaali eli 3-(metyylisulfanyyli)propanaali (muita nimiä metionaali ja 3-(metyylitio)propionialdehydi) on aldehydeihin ja tioeettereihin kuuluva orgaaninen yhdiste, jonka kemiallinen kaava on CH3SCH2CH2CHO. Se on metioniinin hajoamistuote. Huoneenlämmössä 4-tiapentanaali on väritöntä nestettä, jolla on voimakas, sipulimainen tai lihainen haju. Se hajoaa helposti, ja sitä tulee säilyttää kylmässä ja typpi-ilmakehässä. ==Esiintyminen== 4-tiapentaalia esiintyy pieniä määriä mustassa ja vihreässä teessä, sekä paistetuissa tai ruskistetuissa perunatuotteissa, ennen muuta perunalastuissaFaith C. Belanger, Rong Di & Daphna Havkin-Frenkel (2009) Increasing the Methional Content in Potato through Biotechnology, Biotechnology in Flavor Production, 185–188, . Sitä muodostuu metioniinista Maillard-reaktiossa. ==Käyttö ja valmistus== 4-tiapentanaalia käytetään pieninä määrinä makuaineena elintarviketeollisuudessa. Korkean hintansa takia sitä ei lisätä perunatuotteisiin, vaan raaka-aineena käytettyjen perunoiden metionaalipitoisuutta nostetaan biotekniikan avulla. Vaikka puhdas 4-tiapentanaali on syövyttävää ja myrkyllistä, elintarvikkeissa sitä esiintyy niin pieniä määriä, että sillä ei ole merkitystä. Sitä käytetään myös reagenssina ja liuottimena orgaanisissa synteeseissä. ==Lähteet== Luokka:Aldehydit Luokka:Tioeetterit
Jetro Stavén

Jetro Stavén (s. 1989) on vuonna 1989 syntynyt valokuvaaja ja Fotofinlandia voittaja Taipalsaarelta. Hän valmistui valokuvaajaksi Pekka Halosen akatemiasta vuonna 2014. Siitä lähtien hän on työskennellyt freelancer- kuvaajana. Stavén on tullut tunnetuksi erityisesti maisemaan sijoitetuista hääkuvistaan, joita on esitelty myös kansainvälisesti. Vuonna 2018 hän voitti Fotofinlandian hääkuva- ja yleisösarjat. Lisäksi Stavén on toiminut skeitti- ja hardcorepunk-keikkojen valokuvaajana sekä lehtikuvaajana. == Lähteet == * V-P Kangas podcast haastattelu: Jetro Stavén - skeittarista ammattikuvaajaksi Luokka:Elävät henkilöt Luokka:Vuonna 1989 syntyneet Luokka:Suomalaiset valokuvaajat
Herttasarja

Herttasarja oli vuosina 1956–1968 ilmestynyt romanttisia sarjakuvia julkaissut suomenkielinen nuortenlehti. Sen jatkajaksi tuli vuonna 1968 ”jokaisen pikkunaisen lehti” Hertta, joka yhdistyi vuonna 1972 Tuulia-lehden kanssa ja ilmestyi sitten muutaman numeron verran nimellä Hertta-Tuulia. Herttasarja sisälsi brittiläisiä sarjakuvia suomeksi tekstitettyinä. Ne olivat ainakin osin peräisin Fleetway-lehtitalolta, ja piirtäjinä kenties samoja nimettömiä italialais- ja espanjalaistaiteilijoita kuin poikien Korkeajännitys-lehdessä. Herttasarjan formaattikin oli samankokoinen kuin ”Korkkarin”. Sanaa ”Herttasarja” alettiin vähitellen käyttää vähättelevänä nimityksenä kaikista nuorille naisille suunnatuista romanttisista lukemistolehdistä. Kilpaileva, niin ikään vuonna 1957 aloittanut romanttinen sarjakuvalehti oli Ruotsista peräisin ollut Vicky. Se lakkautettiin 1964. == Lähteet == == Aiheesta muualla == *Alkuaikojen lehdenkansia Luokka:Suomalaiset nuortenlehdet
Hertta (lehti)

Hertta oli vuosina 1969–1975 ilmestynyt tytöille suunnattu suomenkielinen nuortenlehti. Sen edeltäjä oli romanttisia sarjakuvia sisältänyt Herttasarja (1957–1968). Hertta yhdistyi vuonna 1972 Tuulia-lehden kanssa ja ilmestyi sitten muutaman numeron verran nimellä Hertta-Tuulia, kunnes palasi nimeen Hertta. == Lähteet == Luokka:Suomalaiset nuortenlehdet
Adenin provinssi

Adenin provinssi (koko nimeltään ) oli Britannian provinssi eteläisessä Arabiassa vuosina 1932–1937. Se oli aikaisemmalta nimeltään Adenin settlementti () vuosina 1839–1932. Sen jälkeen, kun setlementti oli saanut provinssin statuksen, Intian varakuningas otti Adenin valtansa alla. Muutos ei vaikuttanut Adenin protektoraattiin. ==Aiheesta muualla== Luokka:Brittiläinen Intia Luokka:Lähi-idän entiset valtiot
Abietiinihappo

Abietiinihappo on rakenteeltaan trisyklinen diterpenoidi, jota esiintyy esimerkiksi pihkassa ja mäntyöljyssä. Yhdiste kuuluu havupuissa esiintyviin hartsihappoihin. Abietiinihapon kemiallinen kaava on C20H30O2 ja moolimassa 302,458 g/mol, tiheys 1,06 g/cm3, sulamispiste 174 °C, kiehumispiste 250 °C, leimahduspiste 187 °C ja CAS-numero 514-10-3. Abietiinihappo on puhtaana kiteistä eikä se liukene veteen, mutta liukenee hyvin dietyylieetteriin ja bentseeniin sekä hieman huonommin etanoliin ja asetoniin. Abietiinihappo hajoaa ilman, valon tai lämmön vaikutuksesta, jonka vuoksi sitä tulee säilyttää valolta suojattuna. == Aiheesta muualla == * *PubChem: Abietic acid *Human Metabolome Database (HMDB): Abietic acid *Royal Society of Chemistry, ChemSpider: (-)-Abietic acid *Kyoto Encyclopedia of Genes and Genomes (KEGG): Abietic acid *ChemBlink: Abietic acid *Dr. Duke's Phytochemical and Ethnobotanical Databases: Abietic-acid Luokka:Terpeenit
Pakastusrasia

Pakastusrasiaksi kutsutaan laatikkoa, jota käytetään elintarvikkeiden pakastamiseen. Pakastusrasioita voidaan käyttää myös eväiden pakkaamiseen. ==Pakastusrasian käyttö ja valinta== Pakastusrasioita myydään eniten loppukesästä. Hyvänä mustikkavuonna myydään enemmän pienempiä rasioita ja hyvänä mansikkavuotena suurempia rasioita. Kokonaisina pakastettavat pehmeäkuoriset marjat kuten mansikat, vadelmat ja lakat kannattaa Marttojen mukaan laittaa mahdollisimman nopeasti poimimisen jälkeen pakastusrasioihin ilman huuhtomista. Pakastusrasiaa käytettäessä tärkeää on, että se on puhdas ja sopivan kokoinen, eli sisältää tuotetta sellaisen määrän, jonka voi käyttää kerralla, mikä vähentää C-vitamiinihävikkiä. Nelikulmaiset rasiat säästävät pakastimessa tilaa verrattuna pyöreisiin rasioihin. Litteissä rasioissa tuotteet jäätyvät nopeammin läpi asti eli pakastuvat kunnolla. ==Pakastusrasiat Suomessa== Orthexin alun perin Jäänalle-brändillä tunnettuja pakastusrasioita myytiin vuosina 1995–2019 noin 60–70 miljoonaa kappaletta ja se oli keväällä 2019 Ilta-Sanomien tekemän selvityksen mukaan Suomen levinnein esine: sellaisen omisti 89 prosenttia yli 100 000 vastaajasta. ==Lähteet== Luokka:Säilöntä
St. John’s Cathedral (Los Angeles)

St. John’s Cathedral on episkopaalinen katedraali Los Angelesin keskustassa, Kaliforniassa, Yhdysvalloissa. Se lisättiin National Register of Historic Places -rekisteriin vuonna 2000. Johtava pastori E. Lawrence Carter sai kansallista julkisuutta sulkiessaan kirkon etuovet protestina Vietnamin sotaa vastaan. Ovet olivat suljettuina kolmen vuoden ajan. == Lähteet == Luokka:Kivikirkot Luokka:Los Angelesin kirkot Luokka:National Register of Historic Places -kohteet Los Angelesissa Luokka:Yhdysvaltain katedraalit Luokka:Yhdysvaltain episkopaalinen kirkko
McCabe ja Mrs Miller

McCabe ja Mrs Miller (McCabe and Mrs. Miller) on Robert Altmanin ohjaama yhdysvaltalainen lännenelokuva vuodelta 1971. Se perustuu Edmund Naughtonin romaaniin, jonka pohjalta Altman laati käsikirjoituksen yhdessä Brian McKayn kanssa. Elokuvan nimiosia näyttelevät Warren Beatty ja Julie Christie. == Juoni == Parrakas peluri McCabe saapuu Kanadan rajan hökkelikylään, voittaa korttipelissä ja ryhtyy suunnittelemaan liiketoimia kylään asettuakseen. Kumppanikseen hän saa oopiumiin mieltyneen bordellinomistajan, rouva Millerin. Pian kylään vetää väkeä ilotalon lisäksi myös pelikasino. == Vastaanotto ja myöhempi arvostus == Julie Christie sai Mrs Millerin roolista parhaan naispääosan Oscar-ehdokkuuden. Helsingin Sanomien Mikael Fränti kirjoitti elokuvan tv-esityksen alla sen olevan naturalistinen vastine lännenelokuvan siloitellulle visuaaliselle perinteelle samalla tavoin kuin edellinen Altman- ohjaus M.A.S.H. (1970) rikkoi sankarillisen sotaelokuvan kliseet. ”Altman esittelee tyyppejä, tilanteita, ristiriitoja, tapahtumia, ihmisen arvottomuutta ja moraalittomuutta epädramaattisesti: näyttelijät saavat liikkua ja puhua melko vapaasti, mumista ja humista.” Näkökulma on ulkopuolisen tarkkailijan, ja katsoja saa luoda elokuvan omassa päässään jos jaksaa pysyä mukana. Vuonna 2010 elokuva valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Robert Altmanin ohjaamat elokuvat Luokka:Vuoden 1971 yhdysvaltalaiset elokuvat Luokka:Yhdysvaltalaiset lännenelokuvat
Elias Hrawi

Elias Hrawi (4. syyskuuta 1926 – 7. heinäkuuta 2006) oli libanonilainen poliitikko, joka toimi maansa presidenttinä 1989–1998. Hän loi maahan vakautta sisällissodan ja Israelin miehityksen jälkeen, ja valvoi useimpien aseellisten ryhmien aseistariisuntaa. Hänen kautensa oli myös Libanonin nopeaa jälleenrakennusaikaa. Häntä arvosteltiin liian läheisistä väleistä Syyrian kanssa. Hrawin kaudella maat solmivat sopimuksen veljeydestä ja yhteistyöstä. == Lähteet == Luokka:Libanonilaiset poliitikot Luokka:Libanonin presidentit Luokka:Vuonna 1926 syntyneet Luokka:Vuonna 2006 kuolleet
Aleksandrian yliopisto

Aleksandrian yliopisto (egyptinarabiaksi:جامعة الإسكندرية, ) on suuri egyptiläinen julkinen yliopisto. Yliopistolla on 23 tiedekuntaa ja useita kampuksia Aleksandriassa. Yliopisto perustettiin vuonna 1938 alkujaan ainoastaan kaksi tiedekuntaa käsittäneenä oppilaitoksena nimellä Faroukin yliopisto, ja oli aluksi myöhemmin Kairon yliopistona tunnetun yliopiston sivupiste. Faroukin yliopistosta tuli itsenäinen yliopisto vuonna 1942 ja vuodesta 1952 se on tunnettu Aleksandrian yliopistona. Vuonna 2017 yliopistossa oli noin 158 700 opiskelijaa, joista vajaa 9 200 opiskeli maisteritutkintoa ja vajaa 3 200 tohtoritutkintoa. Kansainvälisiä opiskelijoita oli noin 3 prosenttia opiskelijoista. Yliopiston henkilökuntaa oli opiskelijoihin nähden suhteessa 1:25. Aleksandrian yliopisto arvioidaan lähteestä ja arviointitavasta riippuen yleensä tasoltaan 30 parhaan Afrikan yliopiston joukkoon ja luetaan Egyptin viiden tai vähintään kymmenen parhaimman joukkoon kuuluvaksi. Vuonna 2018 Aleksandrian yliopisto oli toiseksi parhaana yliopistona maastaan kansainvälisen Shanghain Jiao Tong -yliopiston ARWU-yliopistorankingin 500 huippuyliopiston jälkeisellä ehdokaslistalla, ja arvioitiin lukeutuvan sijaluvulle 601–700 maailman korkeatasoisimpien yliopistojen listalla. Englanninkielisiä yliopistoja mahdollisesti korostava ja kriteeristöään salaisena pitävä Times Higher Education (THE) sijoitti Aleksandrian yliopiston vuoden 2019 listallaan jaetulle 17. sijalle Afrikassa ja jaetulle 801.–1000. sijalle maailmassa. THE- ranking arvioi Egyptin yliopistoista kriteereillään parhaimmiksi Kairon amerikkalaisen yliopiston ja arvosti viisi muutakin egyptiläistä yliopistoa Aleksandrian yliopistoa korkeammalle. Hieman kummallista tosin oli, että arabimaiden kevään 2019 THE-yliopistovertailussa egyptiläisten yliopistojen keskinäinen sijoitus poikkesi monen yliopiston kohdalla saman maan yliopistojen luokittelusta Times Higher Education -aineiston afrikkalaisten yliopistojen listalla tai aineistohaulla muodostetulla maakohtaisella listalla. ==Lähteet== ==Aiheesta muualla== Luokka:Aleksandrian rakennukset ja rakennelmat Luokka:Egyptin yliopistot ja korkeakoulut
Limo

Limo voi tarkoittaa muun muassa seuraavia asioita: *Juhannuskoivu tai yleensä nuori koivu == Sukunimenä == *Benjamin Limo (s. 1974), kenialainen kestävyys- ja keskimatkojen juoksija *Felix Limo (s. 1980), kenialainen kestävyysjuoksija *Richard Limo (s. 1980), kenialainen kestävyysjuoksija *Vincent Kipruto Limo (s. 1987), kenialainen kestävyysjuoksija == Katso myös == *Limoviikuna
Rupert Davies

Rupert Davies (22. toukokuuta 1916 Liverpool – 22. marraskuuta 1976 Lontoo) oli brittiläinen näyttelijä. Hänen merkittävimmät roolinsa lienevät George Smiley elokuvassa Mies kylmästä (1965) ja komisario Jules Maigret saman nimisessä TV-sarjassa. Davies kuoli 60-vuotiaana syöpään Lontoossa. == Lähteet == == Aiheesta muualla == * https://www.imdb.com/name/nm0203959/?ref_=nv_sr_1?ref_=nv_sr_1 Luokka:Brittiläiset näyttelijät Luokka:Vuonna 1916 syntyneet Luokka:Vuonna 1976 kuolleet
Atatsanaviiri

Atatsanaviiri (C38H52N6O7) on peptidomimeettinen eli peptidien rakennetta ja ominaisuuksia matkiva orgaaninen yhdiste. Yhdistettä käytetään lääketieteessä HIV-infektioiden hoidossa. Atatsanaviiri kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa atatsanaviiri on kiteistä ainetta. Yhdiste on optisesti aktiivista ja sen kiertokyky liuotettuna metanolin ja veden seokseen on -46,1. Atatsanaviiri muistuttaa rakenteeltaan peptidejä, joita HI-viruksen peptidaasientsyymit hydrolysoivat. Yhdiste ei kuitenkaan hydrolysoidu vaan estää näiden entsyymien toiminnan ja virukset eivät kykene tämän jälkeen enää lisääntymään. Lääkeainetta käytetään yhdistelmänä ritonaviirin kanssa tyypillisimmin potilailla, jotka ovat aikaisemmin jo käyttäneet muita lääkkeitä HIV:n hoitoon. ==Haittavaikutukset== Atatsanaviirin aiheuttamista haittavaikutuksista tyypillisimmät ovat ihon keltaisuus ja tavallista korkeammat bilirubiinipitoisuudet. Atatsanaviiri ei aiheuta yhtä paljon dyslipidemioita kuin muut peptidaasin estäjät. ==Lähteet== Luokka:Viruslääkkeet Luokka:WHO:n tärkeimmät lääkkeet
Arif Erdem

Arif Erdem (s. 2. tammikuuta 1972 Istanbul, Turkki) on turkkilainen ammattilaisuransa lopettanut jalkapalloilija.Arif Erdem National Football Teams -sivustolla Erdem pelasi kaudella 1990–1991 kaksi Turkin Superliigan ottelua Zeytinburnusporissa. Kaudeksi 1991–1992 Erdem siirtyi Galatasarayhin, jossa hän pelasi 14 kauden aikana yhteensä 339 liigaottelua ja teki niissä 104 maalia. Erdem voitti Turkin-mestaruuden seitsemän kertaa (1992–1993, 1993–1994, 1996–1997, 1997–1998, 1998–1999, 1999–2000 ja 2001–2002) ja Turkin Cupin viisi kertaa (1992–1993, 1995–1996, 1998–1999, 1999–2000 ja 2004–2005). Kaudeksi 2000–2001 Erdem siirtyi espanjalaiseen Real Sociedadiin. Hän pelasi seurassa kaksi Primera Divisiónin ottelua ja teki niissä yhden maalin, kunnes palasi Galatasarayhin kesken kauden 2000–2001. Turkin maajoukkueessa Erdem pelasi 60 ottelua ja teki 11 maalia vuosina 1994–2003. Erdem oli mukana kisajoukkueessa EM-kilpailuissa 1996 ja 2000 sekä MM-kilpailuissa 2002. Vuoden 2002 MM-kilpailuissa hän oli saavuttamassa MM-pronssia. == Lähteet == Luokka:Turkkilaiset jalkapalloilijat Luokka:Vuonna 1972 syntyneet Luokka:Elävät henkilöt
Netin Hauskimmat

Netin Hauskimmat on vuonna 2012 avattu palvelu. Viihdepalvelussa julkaistaan hauskoja sekä viihdyttäviä uutisia, kuvia, videoita sekä muuta mediaa. Palvelulle avattiin samaan aikaan myös samaa nimeä kantava Facebook-sivu. Lyhyessä ajassa Facebook-sivulle kertyi tykkääjiä yli 100 000\. Vuonna 2019 Netin Hauskimmilla on tykkääjiä on jo yli 160 000. Tällä mittarilla mitattuna Netin Hauskimmat on yksi suomen suurimmista viihdejulkaisuista. Palvelun on perustanut Osku Andersson, palvelun toimintaa ylläpitämään perustettiin vuonna 2014 Rival House Media Oy jonka toimitusjohtajana Osku toimii. == Historia == Netin Hauskimmat perustettiin vuonna 2012 alustaksi jolle ihmiset voivat jakaa hauskaa mediasisältöään helposti. Lisäksi samalla perustettiin Facebook fanisivu joka kasvoi todella nopeasti satojen tuhansien ihmisten palveluksi. Tämän myötä myös Netin Hauskimmat Internetsivun kävijämäärät lähtivät huimaan nousuun ja saavuttivat jo ensimmäisenä vuotena yli 200.000 viikkottaisen vierailijan tahdin ja nousi Suomen TOP 10 sivujen joukkoon. Sivuston sisältö koostui alun perin lähes kokonaan yksittäisistä kuvista kunnes vuonna 2014 sivustolle alettiin julkaisemaan kattavampia uutisia sekä kuvagallerioita. Tämän myötä muodostui myös Netin Hauskimpien toimitus joka koostui ensin päätoimittajasta sekä yhdestä toimittajasta. Vuonna 2019 Netin Hauskimpia toimittaa neljä toimittajaa. Netin Hauskimmat on rekisteröity tavaramerkki 24.3.2017 alkaen == Netin Hauskimmat yrityksenä == Netin Hauskimpien palvelu perustettiin alkuperäisesti harrastepohjalta alustaksi jolle ihmiset voivat jakaa hauskaa mediasisältöään helposti. Toiminnan ja käviämäärien kuitenkin nopeasti kasvaessa toimintaa pyörittämään oli perustettu Tm:i muotoinen yhtiö. Vuonna 2014 toiminnan kasvaessa niin laajaksi että sitä ei pystynyt Tm:i muodossa jatkamaan perustettiin Rival House Media Oy. Rival House Media Oy on useana vuotena peräkkäin palkittu Bisnoden parhaalla AAA luottoluokituksella. Rival House Media Oy on kasvanut vuosien varrella kattavaksi mediatoimistoksi joka myy Netin Hauskimpien sekä useiden muiden suurien verkkopalveluiden mainosinventaaria == Laajentuminen == Netin hauskimmat on kasvanut vuosien varrella yhdeksi Suomen tunnistettavimmiksi brändeistä. Sen ympärille on luotu verkkokauppa hauskimmat.store sekä useita liittyviä facebook sivuja joilla on satoja tuhansia faneja. Lisäksi Hauskimpien Instagram kanavaa seuraa 26.000 Suomalaista. Yksi Netin Hauskimpien operoima facebook sivusto on nimeltään Eläinlaakson Tarinoita jota seuraa 142.000 Suomalaista. Eläinlaakson Tarinoita julkaisee eläinaiheisia kuvia ja videoita faneilleen. Sivustosta on muodostunut eläinrakkaiden suurin Suomalainen palvelu. Hauskimmat Store on kasvannut suureksi huumori tuotteiden verkkokaupaksi muutaman vuoden aikana. Kaupassa on satoja tuhansia käviöitä kuukausittain. Netin Hauskimmat alkoi myymään omaa mainosinventaariotaan alkuvuonna 2019. == Lähteet == == Aiheesta muualla == *Netin Hauskimmat Verkkosivu Luokka:Suomalaiset verkkosivustot
A Milli

A milli on yhdysvaltalaisräppäri Lil Waynen tekemä kappale vuodelta 2008. Kappaletta on pidetty Waynen parhaimpana. ==Lähteet== Luokka:Yhdysvaltalaiset musiikkikappaleet Luokka:Vuoden 2008 kappaleet
William Thomas Turner

William Thomas Turner (23. lokakuuta 1856 – 23. kesäkuuta 1933) oli RMS Lusitanian kapteeni silloin kuin alus upposi saksalaisten sukellusveneen torpedon iskusta. == Lähteet == Luokka:Vuonna 1856 syntyneet Luokka:Vuonna 1933 kuolleet Luokka:Brittiläiset merimiehet
Brian Hallisay

Brian Hallisay (s. 31. lokakuuta 1978 Washington, Yhdysvallat) on yhdysvaltalainen näyttelijä. Hän on esiintynyt useissa televisiosarjoissa, kuten Rahaa ja rakkautta, The Client List ja Kosto. == Tausta == Hallisay syntyi Washingtonissa ja valmistui Cornell Universitystä vuonna 2000. Hän työskenteli Wall Streetillä ennen kuin muutti Los Angelesiin näyttelijänuran perässä. == Ura == Hallisay debytoi televisiosarjassa The Inside vuonna 2005. Ensimmäinen merkittävä rooli hänellä oli The CW:n lyhytikäisessä draamasarjassa Rahaa ja rakkautta (Privileged). Hän teki lisäksi vierailevia rooleja sarjoihin, kuten Strong Medicine – kovaa lääkettä, Ilman johtolankaa ja C.S.I. New York. Vuonna 2006 Hallisay oli Paris Hiltonin vastanäyttelijänä elokuvassa Bottoms Up. == Yksityiselämä == Vuonna 2012 Hallisay tapasi näyttelijä Jennifer Love Hewittin, kun molemmat esiintyivät televisiosarjassa The Client List. Pari avioitui vuonna 2013 ja heille syntyi tytär samana vuonna. Vuonna 2015 he saivat pojan. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2006 Bottoms Up Bottoms Up Hayden Field suoraan DVD:lle 2011 Hostel: Part III Hostel: Part III Scott suoraan DVD:lle 2014 Jessabelle Jessabelle Mark 2014 American Sniper American Sniper kapteeni Gillespie Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2005 The Inside The Inside Jake Carrington ”Aidan” 2005 Strong Medicine – kovaa lääkettä Strong Medicine tohtori George Harmon ”Chief Complaints” 2006 Ilman johtolankaa Without a Trace Alex Stark ”Win Today” 2006 Todistettavasti syyllinen Cold Case Jimmy Bruno (1968) ”Forever Blue” 2007 C.S.I. New York CSI: NY Emery Gable ”Heart of Glass” 2007 Bones Bones Ben Michaelson ”The Glowing Bones in the Old Stone House” 2007 Bionic Woman Bionic Woman tohtori Mark Stevens ”Faceoff” 2008 Näkijä Medium Sean Covey ”Lady Killer” 2008–09 Rahaa ja rakkautta Privileged Will Davis 17 jaksoa 2009 Eastwick Eastwick Morgan ”Fleas and Casserole” 2011 Rizzoli & Isles Rizzoli & Isles Chris Dunbar ”My Own Worst Enemy” 2012 Ringer Ringer FBI-agentti Pettibone 2 jaksoa 2012–13 The Client List The Client List Kyle Parks 22 jaksoa 2013 Totuuden anatomia Body of Proof tohtori Jeffrey Dante ”Lost Souls” 2014 Mistresses Mistresses Ben Odell 4 jaksoa 2014–15 Kosto Revenge Ben Hunter 23 jaksoa 2016 Rikoksista pahin Major Crimes Bo McLaren ”N.S.F.W.” 2016 Code Black Code Black Drew McAdoo ”Landslide” 2018 NCIS Rikostutkijat NCIS David Crocker ”Dark Secrets” 2018–19 9-1-1 9-1-1 Jason Bailey / Doug Kendall 3 jaksoa == Lähteet == Luokka:Yhdysvaltalaiset televisionäyttelijät Luokka:Vuonna 1978 syntyneet Luokka:Elävät henkilöt
Beirutin amerikkalainen yliopisto

Beirutin amerikkalainen yliopisto (, , lyhenne AUB) on Libanonin pääkaupungissa Beirutissa toimiva yksityinen, pääosin englanninkielinen yliopisto. Se on eräs arabimaiden ja Lähi-idän kansainvälisesti arvostetuimpia yliopistoja. Liberaalin yhdysvaltalaisen korkeakoulumallin mukaista opetusta tarjonnut yliopisto perustettiin alkujaan vuonna 1866 nimellä Syrian Protestant College. Sen joulukuussa 1866 aloittanella ensimmäisellä vuosikurssilla oli yhteensä 16 opiskelijaa. Yliopiston 24,6 hehtaarin laajuinen kampus sijaitsee Välimeren rannalla Beirutin kantakaupungissa. Helmikuussa 2019 yliopistossa oli 9 408 opiskelijaa, joista 8 274 opiskeli täysiaikaisesti ja 1 134 osa-aikaisesti. Opiskelijoista valta-osa opiskeli alempaa korkeakoulututkintoa; vain 1 626 tähtäsi opinnoissaan maisteri- tai tohtoritutkintoon. Yliopiston lukuvuosimaksu vaihteli tiedekunnasta riippuen välillä noin 22 000 ja 41 000 Yhdysvaltain dollaria. Yliopiston opetushenkilökuntaan kuului noin 1 200​ henkeä, joista runsas 900 oli täystoimisesti ja vajaa 300 osatoimisesti tässä tehtävässä. Beirutin amerikkalainen yliopisto arvioidaan lähteestä ja arviointitavasta riippuen yleensä tasoltaan Libanonin parhaimmaksi yliopistoksi ja tasoltaan kymmenen parhaan arabimaiden yliopiston joukkoon kuuluvaksi. Mikäli tarkastellaan koko Lähi-itää mukaan lukien Turkki ja Iran, sijoittuu Beirutin amerikkalainen yliopisto tyypillisesti 30 arvostetuimman yliopiston joukkoon. Vuonna 2018 Beirutin amerikkalainen yliopisto oli ainoana yliopistona maastaan kansainvälisen Shanghain Jiao Tong -yliopiston ARWU-yliopistorankingin 500 huippuyliopiston jälkeisellä ehdokaslistalla, ja arvioitiin lukeutuvan sijaluvulle 601-700 maailman korkeatasoisimpien yliopistojen listalla. Englanninkielisiä yliopistoja mahdollisesti korostava Times Higher Education (THE) sijoitti yliopiston vuoden 2019 listallaan seitsemänneksi parhaaksi yliopistoksi arabimaissa ja jaettuun sijaluokkaan 401.–500. maailmassa. ==Lähteet== ==Aiheesta muualla== Luokka:Libanonin yliopistot ja korkeakoulut Luokka:Libanonin rakennukset ja rakennelmat Luokka:Beirut
Markus Niemi

Markus Niemi on Salosta kotoisin oleva näyttelijä ja -muusikko. Hän on tehnyt ääninäyttelijän töitä muun muassa Disneyn Coco-elokuvassa Héctorina, Maija Poppasen paluu -elokuvassa Jaakkona ja Seven and me -sarjassa. Niemi lukee myös äänikirjoja. ==Valikoitu filmografia== === Dubbaukset === == Musiikki == Niemi on tehnyt musiikkia yhtyeessä nimeltä Miehuuskoe. Yhtye teki vain kolme kappaletta: "Roswell", "Valkoista kohinaa" ja "Muovailuvahaa". Soolouransa aikana Niemi on tehnyt taiteilijanimellä Markus monia kappaleita, joita voi kuunnella Spotifysta. Markuksen musiikin tyylilajia voisi luonnehtia popiksi. == Lähteet == * https://www.elonet.fi/fi/henkilo/1531711 === Viitteet === Luokka:Suomalaiset ääninäyttelijät Luokka:Elävät henkilöt Luokka:Syntymävuosi puuttuu
Wolfhart Pannenberg

Wolfhart Pannenberg (2. lokakuuta 1928 Stettin – 4. syyskuuta 2014 München) oli saksalainen luterilainen teologi, Karl Barthin oppilas, joka on vaikuttanut merkittävästi oman aikamme teologiaan. Hänen ajatteluaan on tutkittu myös suomalaisissa yliopistoissa. ==Julkaisuja== * Offenbarung als Geschicht (1961) * Grundzüge der Christologie (1964) * Systematische Theologie 1–3 (1988–1993) * Beiträge zur systematischen Theologie 1–3 (1999–2000) ==Kirjallisuutta== * * * * * * * Vuorinen, Ilpo: Onko totta mitä uskot : ilmoitus Wolfhart Pannenbergin teologiassa, 1974. Kansalliskirjaston digitaaliset aineistot * Luokka:Saksalaiset teologit Luokka:Vuonna 1928 syntyneet Luokka:Vuonna 2014 kuolleet
Lil Nas X

Montero Lamar Hill (s. 9. huhtikuuta 1999 Lithia Springs, Georgia), taiteilijanimeltään Lil Nas X, on yhdysvaltalainen rap-artisti ja -laulaja. Hänet tunnetaan loppuvuonna 2018 julkaistusta singlestään ”Old Town Road”, joka nousi Billboard Hot 100 -listan kärkipaikalle. Kappaleen remix, jolla on mukana myös Billy Ray Cyrus, vietti listaykkösenä 19 peräkkäistä viikkoa ja siitä tuli siten pisimpään listan kärjessä pysynyt kappale. Aiemmin ennätystä oli pitänyt hallussaan 16 viikkoa ensimmäisellä sijalla ollut Luis Fonsin, Daddy Yankeen ja Justin Bieberin kappale ”Despacito”. Remix palkittiin vuonna 2020 parhaan pop-duo/ryhmäesityksen Grammy-palkinnolla ja sen musiikkivideo voitti parhaan musiikkivideon kategorian samassa gaalassa. Kesäkuussa 2019 Lil Nas X kertoi olevansa homoseksuaali.https://yle.fi/uutiset/3-10898250 Hillin esikoisalbumi Montero julkaistiin 17. syyskuuta 2021. Albumille kuuluvat muun muassa suurta suosiota saavuttaneet kappaleet ”Montero (Call Me by Your Name)” ja ”Industry Baby”. == Diskografia == * Montero (2021) == Lähteet == Luokka:Vuonna 1999 syntyneet Luokka:Yhdysvaltalaiset hip hop -artistit Luokka:Elävät henkilöt Luokka:Grammy-palkinnon saajat
Nakajima C6N

pienoiskuva|Nakajima C6N Nakajima C6N1 Saiun (, liittoutuneiden raportointinimi Myrt) oli keisarillisen Japanin laivaston ilmavoimien Nakajiman valmistama torpedopommittaja ja tiedustelulentokone. Kone oli puhdaslinjainen yksimoottorinen alataso, jota käytettiin paljon kaukotiedusteluun. Siihen voitiin asentaa kolme kameraa, joista keskimmäinen otti pystykuvia ja sivukamerat viistokuvia. Tiedustelutehtävissä kone oli kolmipaikkainen ja torpedokoneena kaksipaikkainen. Laskutelineiden väliin voitiin asentaa 21 tuuman torpedo. Puolustusaseina koneessa oli kaksi liikkuvaa takaohjaamoon sijoitettua 7,7 mm konekivääriä. Moottori oli 18-sylinterinen 2 000 hevosvoiman Nakajima Homare 21 -kaksoistähtimoottori. Potkuri oli nelilapainen vakiokierrospotkuri. Koneen kärkiväli oli 12,5 ja pituus 11,1 metriä. Tyhjäpaino oli 3 500 kiloa ja paino 5 000 kilometrin lentomatkaa varten lähes 6 000 kiloa. Koneen nopeus 5 000 metrissä oli 630 km/h. Kaksi C6N1 -konetta osallistui sodan viimeiseen kamikaze-lentoon Okinawalle. == Lähteet == *Pierre Clostermann: Taivaalla palaa, luku tietoja Saiun-Myrtistä, s. 223 - 224 Luokka:Nakajiman ilma-alukset Luokka:Japanilaiset tiedustelukoneet Luokka:1940-luvun tiedustelukoneet
Tšetšeenien ja inguušien karkottaminen

Tšetšeenien ja inguušien karkottaminen oli Neuvostoliiton suorittama tšetšeenien ja inguušien pakkosiirto Pohjois-Kaukasiasta Keski-Aasiaan 23. heinäkuuta 1944. Vuosien 1940–1944 kapinan seuraaman karkotuksen pani toimeen NKVD:n johtaja Lavrenti Berija. Se oli osa Neuvostoliiton väestönsiirtoja, jotka koskivat 1940- ja 1950-luvuilla useita miljoonia etnisiin vähemmistöihin kuuluneita. Karkottamisen valmistelu oli aloitettu ainakin lokakuussa 1943, ja siihen osallistui 19 000 poliisia ja 100 000 NKVD:n poliisia eri puolilta Neuvostoliittoa. 400 000 karkotetusta tšetšeenistä ja inguušista kolmasosa kuoli. Yli sata tuhatta kuoli tai tapettiin kokoamisten ja kuljetuksen aikana sekä Kazahstanin ja Kirgiisien sosialistisissa neuvostotasavalloissa, jonne karkotetut lähetettiin. Karkotus kesti 13 vuotta, ja karkotetut saivat palata koteihinsa vasta vuonna 1957, kun Nikita Hruštšovin johtamat uudet Neuvostoliiton viranomaiset tuomitsivat Stalinin politiikan, mukaan lukien kansojen karkotukset. Vuoteen 1961 mennessä 432 000 tšetšeeniä ja inguušia oli palannut Tšetšeenien ja inguušien autonomiseen sosialistiseen neuvostotasavaltaan. Palatessaan he kohtasivat monia ongelmia, kuten työttömyyttä, majoituksen puutetta ja yhteenottoja venäläisten kanssa. 23\. heinäkuuta on nykyään tragedian muistopäivä tšetšeenien ja inguušien keskuudessa. Monet Tšetšeniassa ja Ingušiassa pitävät tapahtumaa kansanmurhana. Vuodesta 2012 lähtien Tšetšeniassa muistopäivää on juhlittu 10. toukokuuta, joka on tasavallan entisen johtajan Ahmat Kadyrovin kuolinpäivä. == Lähteet == Luokka:Tšetšenia Luokka:Ingušia Luokka:Kansanmurhat Luokka:Neuvostoliiton väestönsiirrot
Mielty

Mielty on sukunimi, joka on muun muassa seuraavilla suomalaisilla henkilöillä: *Kalervo Mielty (1947–2019), valokuvaaja ja kirjailija *Miikka Mielty (1985–2013), autourheilija
Keria (kaupunki)

Keria () tai Kereia () () oli antiikin aikainen kaupunki ja kaupunkivaltio (polis) samannimisellä saarella (nyk. Kéros) Kreikassa. Kerian poliksen kaupunkikeskuksen tarkkaa sijaintipaikkaa ei tunneta. Kerian kaupunkivaltion hallussa ollut alue käsitti koko Kerian saaren, jolla ei ollut muita poliksia. Sen lisäksi siihen on kuulunut mahdollisesti pienempiä lähisaaria. Saari luetaan nykyisin Kykladeihin. Kerian historiasta ei tiedetä paljoakaan. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Klassisella kaudella 400-luvun eaa. jälkimmäisellä puoliskolla Keria kuului oletettavasti Ateenan johtamaan Deloksen meriliittoon, ja se esiintyy liiton verotusluetteloissa vuonna 425/424 eaa. Kaupungin kansalaisesta käytettiin etnonyymiä Keraïtas (). Kérokselta ei ole tehty merkittäviä klassisen antiikin aikaisia löytöjä. Sen sijaan saari tunnetaan varhaisemman kykladisen kulttuurin löytöpaikkana (Kávos ja Daskalió). == Lähteet == Luokka:Antiikin Kreikan kaupungit Kykladeilla Luokka:Kéros
Mediahub

Mediahub eli Mediahub Helsinki Oy oli suomalainen sisällöntuotantoyhtiö, joka tuotti muun muassa Huomenta Suomen, MTV Uutiset, Rikospaikan ja Tulosruudun MTV3:lle. Vuonna 2015 MTV:n uutistuotanto siirrettiin Mediahub Helsinki -nimiselle yhtiölle. Vuosina 2016–2019 Mediahub oli Bonnier Broadcastingin tytäryhtiö ja sitä ennen Mediahub oli MTV Oy:n tytäryhtiö. Toukokuussa 2019 ilmoitettiin MTV:n ja Mediahubin yhdistymisestä. == Toimitusjohtajat == * Merja Ylä-Anttila 2015–2018 * Tomi Einonen 2018–2019 == Lähteet == Luokka:TV4 Media Luokka:Entiset suomalaiset viestintäyhtiöt
Arvi Tienheimo

Arvi Alarik Tienheimo (22. elokuuta 1896 Pori Kuka kukin on (Aikalaiskirja) 1954, s. 886 (Viitattu 23.5.2019) – 14. huhtikuuta 1964 Helsinki) oli suomalainen päätoimittaja ja kunnallismies. ==Henkilöhistoria== Arvi Tienheimon vanhemmat olivat kirjapainon johtaja Frans Anselm Tienheimo ja Anna Sofia Sillanpää ja puoliso vuodesta 1919 Lyyli Johanna Pylkkänen. Tienheimo toimi Mikkelin Sanomain toimitussihteerinä 1920–1925 ja päätoimittajana 1925–1928 ja 1930–1945 ja Länsi-Savon päätoimittajana vuodesta 1945. Oy Mikkelin Sanomain toimitusjohtaja Tienheimo oli 1929–1945. Hänellä oli myös runsaasti erilaisia luottamustoimia, Mikkelin kaupunginvaltuuston jäsen hän oli 1931–1933 ja 1939–1947, kaupunginhallituksen jäsen 1940 ja 1946–1947.Kuolleita. Helsingin Sanomat, 16.4.1964, s. 13. ==Julkaisuja== * Mikkelin käsityöläisten- ja tehtailijainyhdistys 1875–1925, 1925 * Mikkelin vapaaehtoinen palokunta 1879–1929, 1929 * Mikkeli = St. Michel, 1940 * Kertomus Suomen Punaisen Ristin Mikkelin läänin piirihallituksen toiminnasta vuonna 1941, 1942, Hilma Hilke, A. A. Tienheimo, Sanni Räsänen * Kuvakertomus Suur-Savon museosta: hetkinen suursavolaista elämää ja oloja menneinä aikoina valaisevien muistojen parissa, 1943 * Mikkelin kansallisseuran vaiheita neljännesvuosisataiselta taipaleelta 1921–1945, 1945 * Mikkelin läänin kotiteollisuusyhdistys 1908–1958, 1959 * Mikkelin seudun muistomerkkien kerrontaa, 1966, Keijo Astala, Eero Mikkonen, Reino Niininen, A. A. Tienheimo ==Lähteet== Luokka: Suomalaiset päätoimittajat Luokka: Suomalaiset yritysjohtajat Luokka: Mikkelin kaupunginvaltuutetut Luokka: Suomalaiset tietokirjailijat Luokka: Vuonna 1896 syntyneet Luokka: Vuonna 1964 kuolleet
Valmet 1102

Valmet 1102 on vuonna 1973 esitelty traktorimalli, jonka valmistaja oli suomalainen Valmet-yhtiö. Se korvasi 1969 esitellyn Valmet 1100 -traktorin. Valmet 1102 korvattiin puolestaan vuoden 1980 lopussa Valmet 1203 -mallilla. Valmet 1102 on järeä yleistraktori, joka on varustettu nelisylinterisellä turboahdetulla moottorilla, kaksoiskytkimellä, synkronoidulla vaihteistolla, hydro-ohjauksella, hydraulisella nostolaitteella, joka on riippumaton ajo- ja voimanottokytkimestä sekä voimanulosottokoneistolla. 1102-mallia valmistettiin sekä taka- että nelivetoisena.Valmet 1102, käyttö ja huolto, sivu 9. Valmet Oy, Tourulan tehdas, Jyväskylä. Teoksen verkkoversio: https://docplayer.fi/9335392-Valmet-1102-kaytto-ja-huolto.html Valmet 1102 -traktorista valmistettiin myös ns. teollisuusmallia mallimerkinnällä 1112. Teollisuusmallissa ei ole nostolaitetta eikä voimanottokoneistoa. Traktori sopii hyvin kaivureiden peruskoneeksi, koska siinä on suurennettu ohjaamo ja ympärikääntyvä istuin. == Lähteet == Luokka:Valmetin traktorit
S-100

S-100 oli vuonna 1975 kehitetty väylä Intel 8080 -suoritinta ja TTL-logiikkaa käyttäville tietokoneille. Väylästä oli kolme versiota: * alkuperäinen Altair- väylä, jota käyttivät MITS Altair 8800 ja IMSAI 8080 * S-100-väylä, jossa oli eri signaalit mutta laajasti yhteensopiva * IEEE-696-väylä, joka laajensi ja nopeutti väylää Väylää laajennettiin 16-bittisille suorittimille soveltuvaksi vuonna 1979. IEEE-696-standardi on julkaistu vuonna 1983 ja vedetty pois vuonna 1994. Altair 8800 ja S-100 -väylä oli ensimmäinen henkilökohtaisten tietokoneiden de facto -standardi, jonka IBM PC ja ISA-väylä myöhemmin syrjäytti. == Käyttökohteita == Väylän käyttökohteita: * MITS Altair 8800 (1975) * IMSAI 8080 (1975) * Cromemco Z-1 (1976) * Vector Graphic Vector 1 (1977) * NorthStar Horizon (1977) * PolyMorphic System 8813 (1977) * Zenith Z-100 (1982) Väylälle sopivia laajennuskortteja olivat muun muassa videokuvaa tuottavat kortit, jolloin tietokone ei tarvinnut erillistä päätettä, sekä suorittimen tai RAM-muistia sisältävät kortit. == Lähteet == == Aiheesta muualla == * S100 Computers * Laajennuskortteja ja niiden valmistajia Luokka:Väylät ja liitännät
Sulttaani Qaboosin yliopisto

Sulttaani Qaboosin yliopisto (, ) on Omanin väkirikkaimpiin piirikuntiin (wilayat) kuuluvassa Seebissa toimiva, vuonna 1986 perustettu julkinen yliopisto. Yliopisto on nimetty Omanin pitkäaikaisen hallitsijan, sulttaani Qaboos bin Saidin mukaan. Hajarvuoriston äärellä Batinan tasankolla sijaitsevan yliopistoalueen rakennusten päämateriaali on valkoinen ja vaaleanpunainen hiekkakivi. Kampuksen ydinosan rakennukset muodostavat linjan, jonka läntinen pääakseli osoittaa Mekkaan. Kampusalueella on oma moskeija ja lähes kaikissa yliopiston rakennuksissa on rukoushuone. Rakennuksissa on sukupuolen mukainen erottelu (segrekaatio): naiset ja miehet käyttävät eri sisäänkäyntejä rakennuksiin ja luokkien istumapaikatkin on ryhmitelty sukupuolen mukaisiin alueisiin. Yliopistossa opiskelee yli 7 500 opiskelijaa. Heistä valta-osa opiskeli alempaa korkeakoulututkintoa. Sulttaani Qaboosin yliopisto, joka on Omanin ainoa julkinen yliopisto, arvioidaan usein tasoltaan kolmenkymmenen parhaan arabimaiden yliopiston joukkoon kuuluvaksi. Mikäli tarkastellaan koko Lähi-itää mukaan lukien esimerkiksi Turkki ja Iran, sijoittuu Sulttaani Qaboosin yliopisto tyypillisesti 60 arvostetuimman yliopiston joukkoon. Times Higher Education (THE) sijoitti yliopiston vuoden 2019 listallaan jaettuun sijaluokkaan 801.–1000. maailmassa. Shanghain yliopistorankingin (2018) tuhannen parhaan yliopiston listalle Sulttaani Qaboosin yliopisto ei kuitenkaan yltänyt. Sulttaani Qaboosin yliopiston kirjasto sijaitsee kampusalueen itälaidalla. Yliopistokirjasto hoitaa monia tyypillisesti kansalliskirjastolle kuuluvia tehtäviä. Omanissa ei ole vuonna 2019 vielä ollut varsinaista kansalliskirjastoa. ==Lähteet== ==Aiheesta muualla== Luokka:Omanin yliopistot ja korkeakoulut Luokka:Omanin rakennukset ja rakennelmat Luokka:Seeb
Jakob Arrhenius

Jacob (Jakob) Arrhenius (31. lokakuuta 1642 Linköping – 13. huhtikuuta 1725, Hembringen kartano) oli ruotsalainen historian professori, Uppsalan yliopiston rehtori ja virsirunoilija. Arrhenius oli linköpingiläisen kauppiaan poika, ja hän opiskeli Uppsalan yliopistossa. Hänestä tuli yliopiston sihteeri ja rahastonhoitaja 1679 sekä historian professori 1687. Hän erosi virastaan 1716. Työssään hän oli tunnollinen ja hoiti yliopiston taloutta hyvin. Hän hoiti kuntoon yliopiston arkiston ja talouden. Arrhenius tunnetaan ennen muuta virsirunoilijana. Hän julkaisi vuosina 1689 ja 1691 kokoelmat ”Psalmeprofwer”, ja muutamia hänen virsiään otettiin vuoden 1696 virsikirjaan, ns. karoliiniseen virsikirjaan. Monet hänen kirjoittamansa virret ovat Psalmien kirjan psalmien parafraaseja, joiden hän on kertonut syntyneen sodan aikana, joka oli Ruotsin ja Tanskan välinen sota 1675–79. Virsirunoilijana hänen runoissaan on pietismin ja Kristus-mystiikan vaikutteita. Hän on myös kääntänyt saksalaisia virsiä, ja saksalainen pappi, pietismin edelläkävijä Johan Arndt on vaikuttanut hänen tuotantoonsa. Suomen evankelis-luterilaisen kirkon virsikirjassa on kuusi Arrheniuksen kirjoittamaa virttä, tosin yhdessä hänen kääntämässään virressä kaksi säkeistöä, sekä viisi virttä, jotka hän on kääntänyt ruotsiksi. Ruotsin kirkon virsikirjassa on kolme hänen kirjoittamaansa ja kolme hänen kääntämäänsä virttä. Suomen evankelis- luterilaisen kirkon ruotsinkielisessä virsikirjassa on kaksi hänen kirjoittamaansa ja neljä hänen kääntämäänsä virttä. Arrheniuksen kirjoittamat virret Suomen evankelis-luterilaisen kirkon virsikirjassa: * 273 Jeesus, parhain ystäväni (suom. virsikirjaan 1701) * 281 Lienenkö outo ainoa maan päällä (säk. 1–6 saksalainen 1675, ruots. ja säk. 7–8 Jacob Arrhenius 1694, suom. virsikirjaan 1701, uud. komitea 1880, 1937, Anna-Maija Raittila 1984) * 331 Ylistän Herran nimeä (suom. virsikirjaan 1701, uud. komitea 1984) * 333 Kiitä Herraa, sieluni (suom. Bengt Jakob Ignatius 1824, uud. virsikirjaan 1886) * 381 Herrassa on valo, autuus (suom. virsikirjaan 1701, uud. Elias Lönnrot 1872, Anna-Maija Raittila 1984) * 383 Nyt ylös vuoriin tiellä (suom. virsikirjaan 1701, uud. komitea 1984) Arrheniuksen kirjoittamat virret Ruotsin kirkon virsikirjassa * 43 Jeesus, parhain ystäväni (Room. 8:31–39 pohjalta 1691, suom. vuoden 1701 virsikirjaan, uud. Niilo Rauhala 1984) * 238 Nyt vuorten huippuun tiellä (Ps. 121 pohjalta 1694, suom. vuoden 1701 virsikirjaan, uud. Pekka Kivekäs 1984, 2001) * 328 Kiitä Herraa, sieluni (Ps. 146 pohjalta 1694, suom. Bengt J. Ignatius 1824, uud. suom. Pekka Kivekäs 1998) == Lähteet == Luokka:Ruotsalaiset professorit Luokka:Ruotsalaiset virsirunoilijat Luokka:Uppsalan yliopiston professorit Luokka:Vuonna 1642 syntyneet Luokka:Vuonna 1725 kuolleet
Turkin naisten jalkapallomaajoukkue

Turkin naisten jalkapallomaajoukkue on Turkin naisten edustusjoukkue jalkapallossa. Se toimii Turkin jalkapalloliiton alaisuudessa. Se ei ole koskaan edennyt maailman- tai Euroopan-mestaruuskilpailuihin. Maaliskuussa 2019 sen sijoitus maailmanrankingissa oli 61. Sen historian paras rankingsijoitus on 56. == Lähteet == Luokka:Naisten jalkapallomaajoukkueet Luokka:Turkin jalkapallo
Kyllikki Tiensuu

Kyllikki Elina Tiensuu (s. 17. tammikuuta 1945 Parkano) on suomalainen kirkkohistorioitsija, teologian tohtori ja Helsingin yliopiston aiempi yliopistonlehtori. Hän on toiminut lukuisissa tieteellisissä ja kirkollisissa luottamustehtävissä. == Kansanopisto- ja yliopistoura == Valmistuttuaan Helsingin yliopiston teologisesta tiedekunnasta vuonna 1969 Tiensuu työskenteli Nurmeksen evankelisen opiston rehtorina vuosina 1970–1994. Hän toimi Suomen Kansanopistoyhdistyksen hallituksen jäsenenä 1972–1994 ja toisena varapuheenjohtajana 1985–1994. Vuonna 1985 Tiensuu väitteli teologian tohtoriksi Helsingin yliopistossa arkkipiispa Edvard Bergenheimia koskevalla tutkimuksellaan. Hän toimi vuosina 1980–1985 kirkkohistorian assistenttina ja sen jälkeen määräaikaisissa tehtävissä apulaisprofessorina, professorina ja tutkijana. Vuonna 2003 hänet valittiin kirkkohistorian yliopistonlehtorin virkaan, josta hän jäi eläkkeelle vuonna 2012. Tiensuu on toiminut muun muassa Suomalaisen Kirjallisuuden Seuran hallituksessa varapuheenjohtajana ja Tieteellisten seurain valtuuskunnan hallituksessa ja työvaliokunnassa. Hän oli Suomen kirkkohistoriallisen seuran hallituksen jäsen vuodet 1986–2006, joista puheenjohtaja vuodet 2000–2006. Hän on toiminut pitkään myös Suomalaisen Teologisen Kirjallisuusseuran hallituksessa. == Kirkolliset tehtävät == Tiensuu sai Suomen evankelis-luterilaisen kirkon lehtorin oikeudet vuonna 1973. Hän toimi kirkolliskokouksen jäsenenä 1986–2003 ja ensimmäisenä varapuheenjohtajana 1996–2003. Varapuheenjohtajana toimiessaan hän poikkeuksellisesti avasi kevään 1998 kirkolliskokouksen arkkipiispa John Vikströmin sijasta. Avauspuheessaan hän painotti kristittyjen yhteisen todistuksen tarvetta. Tiensuu on ollut jäsenenä myös Suomen Kirkon Seurakuntatoiminnan Keskusliiton hallituksessa, Kirkon ulkoasiain neuvostossa ja Suomen Luterilaisen Evankeliumiyhdistyksen johtokunnassa. == Tunnustukset == Tiensuu on Suomen Kansanopistoyhdistyksen, Suomen kirkkohistoriallisen seuran ja Satakuntalaisen Osakunnan kunniajäsen. Hän sai Alfred Kordelinin Säätiön yleisen kansansivistyspalkinnon vuonna 1989 ja Helsingin yliopiston ylioppilaskunnan Magister Bonus -palkinnon vuonna 1999. Kirkollisista ansioista hänelle myönnettiin vuonna 2010 Mikael Agricolan risti. Professorin arvonimen hän sai vuonna 2014. == Yksityiselämä == Tiensuu on avioliitossa HTM Jari Lampisen kanssa. == Teokset == * * == Lähteet == Luokka:Suomalaiset historioitsijat Luokka:Suomalaiset teologit Luokka:Suomen evankelis- luterilaisen kirkon kirkolliskokousedustajat Luokka:Suomalaiset professorin arvonimen saaneet Luokka:Vuonna 1945 syntyneet Luokka:Elävät henkilöt
Kecia Nyman

Kecia Nyman (myös Kecia Bertell ja Kecia Fluevog, s. 17. tammikuuta 1941) on suomalaissyntyinen entinen malli, joka teki uraa New Yorkissa ja Pariisissa 1960-luvulla ja esiintyi arviolta parin tuhannen aikakauslehtinumeron kannessa. Myös hänen vanhempi sisarensa Tamara Nyman oli valokuvamalli. Kecia Nyman syntyi köyhään evakkoperheeseen 1940-luvun alussa nykyiseen Pirkanmaahan kuuluvassa Mäntässä, jonne perhe oli juuri paennut Laatokan Karjalasta. Suojärvellä syntynyt Tamara oli esikoinen, Kecia toiseksi vanhin, ja lapsia syntyi kaikkiaan kahdeksan. Heidän isoisänsä oli venäläissukuinen, ja heidän isänsä työskenteli sähköasentajana Valmetilla. Kecia oli lapsista ainoa, joka ei käynyt oppikoulua, koska joutui huolehtimaan sisaruksistaan isonsiskon muutettua sotien jälkeen sukulaisten luo Ruotsiin. Keciakin asui Tamaran kanssa varakkaassa pankkiiriperheessä Tukholmassa Ruotsissa sotalapsena, jonka jälkeen he joutuivat opettelemaan uudestaan suomen kielen. Vuonna 1958 Nymanin perhe lähti siirtolaisiksi Kanadan Vancouveriin, jossa isä joutui pitkälle sairauslomalle ja Kecia hankki perheelle elantoa vanhainkodin siivoojana, lastenhoitajana, tarjoilijana ja sokeritehtaan pakkaajana. Loppuunpalamisesta toivuttuaan hän meni mannekiinikurssille toiveenaan samanlainen ura, jonka isosisko Tamara oli jo saanut alkuun Yhdysvalloissa. Vuonna 1963 Kecia muutti Tamaran luo New Yorkiin ja sai tämän suhteiden avulla uransa käyntiin. Pian muun muassa valokuvaajat Richard Avedon ja Helmut Newton käyttivät Kecia Nymania paljon muoti- ja mainoskuvauksissaan. Sisarukset matkustivat työskentelemään Pariisiin, ja Tamara jäi sille tielle saatuaan paikan Chanelin muotitalosta ja tutustuttuaan Liechtensteinin prinssiin, jonka kanssa meni vuonna 1966 naimisiin. Kecia palasi hektiseen New Yorkiin mutta teki välillä töitä myös rauhallisemman työtahdin Euroopassa, jotta jaksoi pitää uraansa yllä. Vuoden 1968 paikkeilla Kecia Nyman siirtyi New Yorkista asumaan Eurooppaan, muutti nimensä Kecia Berteliksi ja näytteli José Bénazérafin eroottisessa trillerissä Un épais manteau de sang (1967, IMDb:ssä nimellä Katia Bartell). Vuoden 1971 paikkeilla Kecia Nyman avioitui kanadalaisen jalkinesuunnittelija John Fluevogin kanssa. Heille syntyi poika Jonathan, ja perhe asettui Vancouveriin. Kecia Nyman koki uskonnollisen heräämisen ja esiintyi useita kertoja karismaattisen saarnaajan Kathryn Kuhlmanin televisioshow’ssa I Believe in Miracles Yhdysvaltojen CBS-verkossa. Avioliitto päättyi vuonna 1977, minkä jälkeen kouluja käymätön yksinhuoltajaäiti oli taloudellisesti tiukilla. Sadat 1960-luvun keskivaiheilla syntyneet tytöt Yhdysvalloissa ja Kanadassa saivat etunimen Kecia. Nimeä ei ollut juuri annettu sitä ennen. == Lähteet == == Aiheesta muualla == *Kecia Nyman eri lehtien kansikuvissa *Kecia Nymanin kuvia Flickr-palvelussa *Kecia Nymanin muoti- ja mainoskuvia Youtube-koosteena *Kecia ja Tamara Nymanin Facebook-sivu Luokka:Vuonna 1941 syntyneet Luokka:Elävät henkilöt Luokka:Suomalaiset mallit Luokka:Yhdysvaltalaiset mallit Luokka:Kanadansuomalaiset henkilöt
Egyptin naisten jalkapallomaajoukkue

Egyptin naisten jalkapallomaajoukkue on Egyptin naisten edustusjoukkue jalkapallossa. Se toimii Egyptin jalkapalloliiton alaisuudessa. Se ei ole koskaan edennyt maailmanmestaruuskilpailuihin. Se on pelannut kahdesti Afrikan-mestaruuskilpailuissa. Sekä vuoden 1998 että vuoden 2016 kilpailuissa se jäi alkulohkoon. Maaliskuussa 2019 Egyptillä ei ollut maailmanrankingsijoitusta. Sen historian paras rankingsijoitus on 58. == Lähteet == Luokka:Naisten jalkapallomaajoukkueet Luokka:Egyptin jalkapallo
ITV Studios

ITV Studios Ltd on brittiläinen televisiotuotantoyhtiö, jonka omistaa televisioyhtiö ITV. ITV Studios omistaa ITV Studios Finlandin, joka tunnettiin aikaisemmin nimellä Tarinatalo. == Lähteet == Luokka:ITV
Endemol Shine Group

Endemol Shine Group B.V. oli hollantilainen televisiotuotantoyhtiö, joka syntyi kun Endemol, Shine Group ja Core Media yhdistyivät. Suomen tytäryhtiön nimi oli Endemol Shine Finland. Endemol Shine Finlandin toimitusjohtaja oli Unne Sormunen. Ranskalainen Banijay Group ilmoitti lokakuussa 2019 ostavansa Endemol Shine Groupin. Euroopan komissio hyväksyi kaupan 30. kesäkuuta 2020. == Lähteet == == Aiheesta muualla == * Endemol Shine Group * Endemol Shine Finland Luokka:Alankomaalaiset televisioyhtiöt Luokka:Vuonna 2015 perustetut televisiokanavat